– Ihmisiä pidetään juridisessa välitilassa epävakaissa oloissa --- sata tuhatta ihmistä, jotka ovat viettäneet viime kuukaudet, tai vuodet, pommiuhan alla nälkiintyneinä, haavoittuneita, sairaina, traumatisoituneina. Tilanne on apokalyptinen, sanoo Punaisen Ristin kansainvälisen komitean (ICRC) Lähi-idän operaatioiden johtaja Fabrizio Carboni.

Suurin osa leirillä olevista on lapsia

Al-Holissa olevien Isis-vaimojen ja lasten kohtalosta päättäminen on ollut länsimaille äärimmäisen vaikea kysymys. Eimerkiksi Ranska on ilmoittanut kotiuttavansa vain lapsia ja arvioivansa tilanteen tapauskohtaisesti. Britannia taas on evännyt Isisin jäseniltä kansalaisuuden kokonaan.

– Meidän tehtävämme on sanoa valtioille: "Ottakaa kansalaisenne takaisin", Carboni sanoi. Hän tuomitsee ihmisten, erityisesti lasten, leimaamisen "hyviksi" tai "huonoiksi" uhreiksi.

– Ei lapsia jätetä keskelle ei-mitään äärimmäisen kuumuuden, kylmyyden ja väkivallan armoille, hän sanoi.

Hän varoitti valtioita siitä, että jossain vaiheessa on maksettava hinta, ja jos asiaa lykätään, hinta tulee olemaan vielä kovempi.

